Okresná prokuratúra Pezinok 
Šenkvická cesta 5, 902 01 Pezinok

Sp. zn. : 3 Pv 194/12/1107	Pezinok, 11.1.2013
EEČ : 2-14-27-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Pezinok
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
trestné stíhanie obvineného XXXXX, nar. XXXXX, trvalé bydlisko XXXXX, XXXXX t. č.  XXXXX,  Jamnického 2  pre  prečin  zanedbanie  povinnej výživy podľa § 207 ods. 1 Tr. zák., ktorého sa dopustil na tom skutkovom základe, že v mieste svojho trvalého bydliska a všade tam, kde sa zdržiaval v mesiacoch august roku 2011, september roku 2011, október roku 2011, február roku 2012 a marec roku 2012 si riadne neplnil v plnej sume svoju vyživovaciu povinnosť voči svojim deťom XXXXX, nar. XXXXX a XXXXX, nar. XXXXX a to i napriek tomu, že mu táto povinnosť vyplýva predovšetkým z § 62 Zákona o rodine a taktiež mu bola deklarovaná rozsudkom Okresného súdu v Pezinku č.k. 5C 824/01-15 zo dňa 04.02.2002, právoplatným dňom 09.04.2002, ktorým bol zaviazaný prispievať na výživu svojej dcéry XXXXX sumou 3.000,- Sk  (99,58 Eur) mesačne a na výživu syna XXXXX sumou 2.000,- Sk (66,39 Eur) mesačne, vždy do 15-teho dňa v mesiaci vopred k rukám matky XXXXX, nar. XXXXX, čím mu tak za uvedené obdobie vznikol dlh na výživnom v sume 829,85 Eur

lebo zanikla trestnosť činu
Odôvodnenie:
Poverený príslušník OO PZ XXXXX uznesením zo d¨ľa 17.02.2012 pod ČVS:ORP-56/PE-PK-2012  podľa § 199 ods. 1 Tr. por. začal trestné stíhanie a d¨ľa 22.03.2012  podľa § 206 ods. 1 Tr. por. vzniesol obvinenie XXXXX  pre prečin zanedbania povinnej výživy podľa § 207 ods. 1 Tr. zák. na vyššie uvedenom skutkovom základe.

D¨ľa 14.12.2012 predložil poverený príslušník PZ na Okresnú prokuratúru XXXXX vyšetrovací spis s návrhom na zastavenie trestného stíhania. Preskúmaním vyšetrovacieho spisu som dospela k záveru, že návrh povereného príslušníka PZ  je dôvodný.

Obvinenému XXXXX bolo vznesené obvinenie pre prečin zanedbania povinnej výživy podľa § 207 ods. 1 Tr. zák. za obdobie uvedené vo výrokovej časti tohto uznesenia.  D¨ľa 04.12.2012 sa dostavila k výsluchu svedka poškodeného XXXXX a uviedla, že dlžné výživné XXXXX uhradil v plnej výške. Dlžné výživné považuje tak poverený príslušník PZ za uhradené. 
              
         Podľa § 207 Tr. zák. sa trestného činu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 

         Podľa § 86 písm. a) Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

         Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.

         Vzhľadom na to, že obvinený XXXXX uhradil dlžné výživné za obdobie, pre ktoré bol trestne stíhaný a súčasne splnil podmienky uvedené v § 86 písm. a) Tr. zák., rozhodla som tak, ako je uvedené vo výroku tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martina Sofia Svitnič
prokurátorka